I Daniellas hus er man garanteret den smukkeste udsigt og masser af plads.
Og det dejligste badevand i havnen lige for snuden af en.
Huset var skinnende rent og Daniella havde stillet dejlig frisk frugt frem til os. Vi følte os meget velkomne og meget hurtigt hjemme. Der er to store soveværelser begge med dør ud til den kæmpe terrasse, der går rundt om det meste af huset. Det tredje soveværelse havde vi ikke brug for, det er mindre og ret mørkt, men har til gengæld sit eget lille yndige badeværelse.
Vejret var desværre ikke det allerbedste, men så er det godt at der er flere udflugtsmuligheder i nærheden ikke mindst den skønne by Lecce.
Der er en del restauranter og en købmand og en bar helt tæt på. Stemningen i Tricase Porto er hyggelig og livlig, og man skal være forberedt på, at der er fest og gang i gaden til over midnat i hvert fald i sommerperioden.